
The First Pagan - Pagan Identity in the Religion of Julian the Apostate and Contemporary Neopaganism / Az Első Pogány - Pogány Identitás Iulianus Császár Vallásában és az Újpogány Mozgalmakban

Iulianus császár egy már többnyire keresztény birodalomban próbálta újjáéleszteni az „istenek tiszteletét”. Ahogy maga is keresztényként nevelkedett, keresztény minta alapján kívánt „újjáteremteni” egy „pogány” vallást, ami előtte valójában sosem létezett.
Dolgozatomban a hasonlóságokat és különbségeket tárom fel Iulianus „hellenizmusa” és napjaink újpogány mozgalmai között. Olyan rendre visszatérő mintázatokat és egy „közös kulturális áramlatot” kívánok feltárni, amely általában megtalálható a magukat „pogány újjáéledésként” definiáló vallásokban. A Iulianus írásaiban található bizonyítékok alapján úgy látom, hogy Iulianus vallása volt az első a történelemben, amelyet tudatosan egy olyan „pogány identitásra” épített, amely a kereszténység „pogány”-képe alapján alakult ki. Ebben az értelemben Iulianus vallása is újpogányság, amely nem csak öndefiníciójának gyökerében osztozik napjaink újpogány vallásaival, de számos forrásában és az emberek, az istenek és a világ természetéről vallott elképzelésében is. 



